સ્પોર્ટ્સ ડેસ્કઃ સીહી ગામની શેરીઓમાં ક્રિકેટ રમી આગળ આવેલા રાહુલ તેવતિયાએ IPL 2018માં દિલ્હી વિરુદ્ધ કોલકાતાની મેચમાં દિલ્હી તરફથી રમતા 18 રનમાં 3 વિકેટ ઝડપી હતી. રસપ્રદ વાત એ છે કે, રાહુલ તેવતિયાએ આ ત્રણેય વિકેટ 20મી ઓવરમાં ઝડપી હતી. જેને કારણે કોલકાતાની ટીમ અંતિમ ઓવરમાં વધુ રન કરી શકી નહીં અને તેઓ 20 ઓવરમાં 200 રન જ કરી શક્યા હતા. રાહુલને દિલ્હી ડેરડેવિલ્સે 2018ની સીઝન માટે 3 કરોડ રૂપિયામાં પોતાની ટીમમાં સામેલ કર્યો હતો. વર્ષ 2017માં રાહુલને કિંગ્સ ઈલેવન પંજાબે 25 લાખ રૂપિયામાં ખરીદ્યો હતો. ગામમાંથી આવતા આ ખેલાડીની બ્રાન્ડ વેલ્યૂ એક જ વર્ષમાં પોણા ત્રણ કરોડ રૂપિયા વધી ગઈ.